****

****

**Body Groomer**

|  |  |
| --- | --- |
|  | Pažljivo pročitajte ovo uputstvo za upotrebu, sačuvajte ga za kasniju upotrebu, učinite ga dostupnim drugim korisnicima i poštujte uputstvo. |

|  |
| --- |
| **UPOZORENJE**  • Uređaj je namijenjen za upotrebu kod kuće/privatnu upotrebu. Nije za komercijalne upotrebe.  • Uređaj mogu koristiti djeca iznad 8 godina i osobe sa ograničenim fizičkim, osjetilnim i mentalnim sposobnostima ili osobe sa manjkom iskustva i/ili znanja kada ih neko nadgleda ili kada su od osobe odgovorne za njihovu sigurnost dobili upute kako da isti koriste i ukoliko razumiju opasnosti koje se mogu desiti njegovim korištenjem.  • Djeca se ne smiju igrati sa ovim uređajem.  • Čišćenje i održavanje ne smiju vršiti djeca bez nadzora.  • Uređaj ni u kojem slučaju ne smijete otvarati ili popravljati, jer tada ne jamčimo za ispravno funkcionisanje. U slučaju nepoštivanja gubite garanciju.  • Ručni dio treba odvojiti od kabla prije čišćenja u vodi.  • Kada se uređaj koristi u kupaonici, nakon punjenja se mora izvući utikač, budući da blizina vode predstavlja opasnost čak i kada je uređaj isključen.  • Uređaj sa adapterom nikada nemojte koristiti u blizini kade, umivaonika, tuša ili drugih posuda koje sadrže vodu ili druge tečnosti – opasnost od strujnog udara!  • Kada se ošteti mrežni kabal ovog uređaja, isti mora zamijeniti proizvođač ili njegova služba za korisnike ili slično kvalifikovana osoba kako bi se izbjegla opasnost.  • Uređaj se smije koristiti samo sa isporučenim mrežnim adapterom.  • Za dodatnu zaštitu preporučuje se instalacije uređaja difrencijalne struje RCD sa mjerilom okidne struje ne više od 30 mA u strujnom krugu kupaonice. Više informacija o ovome možete dobiti u specijaliziranim radnjama. |

Poštovani kupci,

Radujemo se što ste se odlučili za jedan proizvod iz našeg asortimana. Mi stojimo iza kvalitetnih i ispitanih proizvoda sa polja toplote, blage terapije, masaže, mjerenja težine, krvnog pritiska, tjelesne temperature, pulsa i zraka.

Molimo da ova uputstva pažljivo pročitate, sačuvate ih za kasniju upotrebu, učinite ih dostupnim trećim licima i poštujete upozorenja.

Srdačni pozdravi,

Vaš Beurer tim

**Sadržaj**

|  |  |
| --- | --- |
| 1. Obim isporuke 2. Opis simbola 3. O uređaju 4. Upotreba prema svrsi primjene 5. Sigurnosne napomene 6. Opis uređaja 7. Rad | 1. Upotreba 2. Čišćenje i održavanje 3. Pribor i zamjenski dijelovi 4. Odlaganje 5. Tehnički podaci 6. Garancija/Servis |

1. **Obim isporuke**

Provjerite da li je ambalaža neoštećena i da li su isporučeni svi dijelovi. Prije upotrebe treba provjeriti da li su uređaj i pribor oštećeni. Također treba ukloniti svu ambalažu. Ukoliko imate nedoumice, uređaj nemojte koristiti i obratite se svom trgovcu ili navedenom servisu za kupce.

1 x Body Groomer HR 6000

1 x nastavak češalj podesiv po dužini

1 x zaštitni poklopac

1 x mrežni adapter

1 x kist za čišćenje

1 x torba za čuvanje

1. **Opis simbola**

Sljedeći simboli koriste se u ovom uputstvu za upotrebu, na ambalaži i na tipskoj pločici na uređaju:

|  |  |
| --- | --- |
|  | **UPOZORENJE** Upozorenje na opasnost od povreda ili opasnost po Vaše zdravlje. |
|  | **PAŽNJA** Sigurnosna napomena na moguća oštećenja na uređaju/priboru. |
|  | **Napomena** Napomena o bitnim informacijama. |
|  | Pročitati uputstvo za upotrebu |
|  | Odlagati u skladu sa EZ Smjernicom za stare elektronske i elektroničke uređaje – EC  WEEE (Waste Electrical and Electronic Equipment) |
|  | Zaštita od prodiranja jakog vodenog mlaza. |
|  | Pogodno za čišćenje pod tekućom vodom. |
|  | Proizvođač |
|  | Ovaj proizvod ispunjava zahtjeve važećih evropskih i nacionalnih smjernica. |
|  | Mrežni adapter koristite samo u zatvorenom prostoru. |
|  | Adapter je uređaj zaštitne klase II |
|  | Sigurnosni izolirajući transformator otporan na kratki spoj |
|  | SMPW (Switch mode power supply unit) Prekidački pretvarač za napajanje |
|  | Polarnost izlaznog pola |
|  | Energetska zaštitna klasa 6 |
|  | Ambalažu odlagati u skladu sa zakonom o zaštiti okoliša. |
|  | Proizvodi dokazno ispunjavaju zahtjeve tehničkih propisa Euroazijske ekonomske zajednice. |

1. **O uređaju**

Uz pomoć uređaja Body Groomer HR 6000 možete jednostavno i precizno šišati kosu sa glave. Njegova visoko kvalitetna oštrica od nehrđajućeg čelika ima sloj od titanijuma, čime je zagarantovana podnošljivost za kožu. Zahvaljujući nastavka češlja koji je podesiv po dužini bez problema možete podešavati željenu dužinu za šišanje. Uređaj Body Groomer radi na bateriju ili na isporučeni mrežni adapter. Jaka litijska baterija osigurava rad uređaja u trajanju od do 60 minuta sa jednim punjenjem baterije.

Body Groomer je vodootporan (IPX6). Pogodan je za mokro i suho brijanje.

1. **Upotreba prema svrsi namjene**

Uređaj Body Groomer HR 6000 namijenjen je isključivo za šišanje kose kod ljudi. Uređaj nemojte koristiti na životinjama ili na predmetima! Uređaj je namijenjen samo za privatnu upotrebu. Uređaj se smije koristiti samo u svrhe za koje je razvijen i na način opisan u uputstvu za upotrebu. Svaka nestručna upotreba može biti opasna. Proizvođač nije odgovoran za štete nastale nestručnom i pogrešnom upotrebom.

1. **Sigurnosne napomene**

**OPASNOST**

**U svrhu sprečavanja opasnosti po zdravlje savjetujemo Vam da uređaj ne koristite u sljedećim slučajevima:**

• Ambalažu držite van dometa djece – opasnost od gušenja!

• Prije prve upotrebe uređaj i pribor provjerite na vidljiva oštećenja. U slučaju sumnje uređaj nemojte koristiti i obratite se svom trgovcu ili na navedenu adresu za podršku kupcima.

• Mrežni adapter držite dalje od vode.

• Uređaj ni u kojem slučaju nemojte uranjati u vodu ili neku drugu tečnost! Opasnost od strujnog udara!

• Ukoliko Vam uređaj i unatoč svim mjerama opreza padne u vodu, mrežni adapter odmah isključite iz utičnice! Ni u kojem slučaju nemojte posezati za uređajem u vodi! Opasnost od strujnog udara!

• Prije ponovne upotrebe uređaj treba da pregleda stručnjak u specijaliziranoj trgovini! Postoji opasnost po život zbog strujnog udara!

• Ako Vam je uređaj ispao ili ima oštećenja drugog uzroka, isti ne smijete više koristiti. Opasnost od strujnog udara i opasnost od povreda!

• Kod vidnog oštećenja uređaja ili mrežnog kabla/priključka. Ukoliko sumnjate na oštećenje, nemojte koristiti i obratite se svom trgovcu ili na navedenu adresu za podršku kupcima. Opasnost od strujnog udara!

• Uređaj nemojte koristiti ako su oštrice od nehrđajućeg čelika oštećene, jer iste mogu imati oštre rubove – opasnost od povreda!

• Rubovi oštrica od nehrđajućeg čelika i nastavci su oštri. Budite oprezni kod korištenja uređaja.

• Uređaj držite van dometa djece.

• Nemojte koristiti produžni kabalu kupaonici, kako bi u slučaju nužde bili u mogućnosti da brzo dođete do mrežnog adaptera.

• Uređaj koji je uključen u struju nikada nemojte dirati vlažnim ili mokrim rukama.

• Koristite samo originalne nastavke češlje.

****

**Upozorenje**

**U cilju sprječavanja opasnosti po Vaše zdravlje molimo da se pridržavate sljedećih uputa:**

• Uređaj nemojte koristiti ako se izgorjeli od sunca, imate otvorene rane, ekceme ili porezotine.

• Uređaj ugasite prije nego postavite ili mijenjate nastavak češalj.

• Pazite da se u blizini uređaja ne nalaze lako zapaljive tečnosti. Opasnost od požara!

• Kabal položite tako da Vam ne smeta.

• Prije korištenja uređaja uklonite svu ambalažu.

• Uređaj priključite na utičnicu napona navedenog na tipskoj pločici.

• Uređaj koristite samo prema podacima navedenim na tipskoj pločici.

• Uređaj se smije koristiti samo na isporučenim mrežnim adapterom.

• Kabal samo na mrežni adapter izvucite iz utičnice.

• Uređaj nikada ne smijete otvarati ili popravljati, jer u suprotnom nije zajamčeno ispravno funkcionisanje uređaja. U slučaju nepoštivanja gubite garanciju.

• U slučaju kvara ili oštećenja, uređaj dajte kvalificiranoj radionici na popravku.

• Za vrijeme korištenja uređaj nemojte ostavljati bez nadzora.

• Uređaj nemojte koristiti na otvorenom.

• Ukoliko uređaj proslijedite, morate proslijediti i uputstvo za upotrebu.

• Uređaj isključite nakon svakog korištenja.

• Nakon svakog punjenja, mrežni adapter izvucite iz utičnice.

****

**UPOZORENJE**

• Uređaj i pribor zaštite od udaraca, vlage, prljavštine, jakih temperaturnih oscilacija ili direktnih sunčevih zraka.

• Uređaj koristite, punite i čuvajte samo na temperaturama od -10°C do 40°C.

**Napomene za rukovanje sa baterijama:**

• Ako tečnost iz baterije dođe u kontakt sa kožom ili očima, to mjesto se odmah mora isprati vodom i odmah treba posjetiti liječnika.

• Opasnost od eksplozije! Baterije nemojte bacati u vatru.

• Baterije nemojte rastavljati, otvarati ili drobiti.

• Koristiti samo na punjačima navedenim u uputstvu za upotrebu.

• Baterije treba ispravno napuniti prije korištenja. Za ispravno punjenje baterija molimo da poštujete upute proizvođača odnosno upute u ovom uputstvu za upotrebu.

• Prije prve upotreba u potpunosti napunite bateriju (vidi poglavlje 7).

• U cilju osiguranja što dužeg vijeka trajanja baterije, bateriju punite u potpunosti minimalno 2 puta godišnje.

1. **Opis uređaja**

****

|  |  |
| --- | --- |
| 1. Oštrica od nehrđajućeg čelika | 8. Napomena o održavanju |
| 2. Prikaz rada | 9. Mikro USB priključnica |
| 3. Tipka za on/off | 10. Zaštitni poklopac |
| 4. LED ekran | 11. Nastavak češalj podesiv po dužini |
| 5. Prikaz napunjenosti baterije (0-100%) | 12. Kist za čišćenje |
| 6. Pokazatelj sigurnosti na putovanjima | 13. Mrežni adapter |
| 7. Prikaz punjenja | 14. Torba za čuvanje |

**7. Rad**

Uređaj možete koristiti na bateriju ili sa isporučenim mrežnim adapterom.

**Punjenje baterije**

Prije prve upotrebe bateriju ponajprije trebate u potpunosti napuniti u trajanju od 60 minuta. Baterija koja je u potpunosti puna može da radi cca. 60 minuta.

Kako bi ste napunili bateriju pratite korake u nastavku:

1. Provjerite da je uređaj ugašen prije nego stavite bateriju na punjeje.

2. Mrežni adapter priključite na odgovarajuću utičnicu.

3. Drugi kraj mrežnog adaptera uključite u priključnicu na donjoj strani uređaja. Sada na ekranu treperi prikaz za punjenje i prikazuje se indikator punjenja koji treperi. Prikaz za napunjenost baterije prikazuje aktuelno stanje napunjenosti baterije u procentima.

4. Nakon punjenja, mrežni adapter izvucite iz utičnice i uređaja.

**Brzo punjenje**

Ako ste prije upotrebe zaboravili da napunite uređaj, tada će Vam pomoći funkcija za brzo punjenje. U tu svrhu uređaj priključite na struju. Uređaj je u roku od 5 minuta spreman za kompletno šišanje na baterije.

**Rad na struju**

Za korištenje uređaja uz pomoć isporučenog mrežnog adaptera slijedite korake u nastavku:

1. Mrežni adapter priključite u odgovarajuću utičnicu.

2. Drugi dio mrežnog adaptera uključite u mirko USB priključak na donjoj strani uređaja. Prikaz napunjenosti baterije pokazuje aktuelno stanje napunjenosti baterije i prikaz za punjenje počinje da treperi. Mrežni adapter daje dovoljno energije za istovremeno punjenje baterije i korištenje uređaja.

3. Nakon upotrebe, mrežni priključak isključite iz utičnice i iz uređaja.

****

**UPOZORENJE**

Ako uređaj koristiti na mrežni adapter, nikada ga nemojte koristiti pod tušem!

Ručni dio uređaja treba odvojiti od priključnog kabla prije nego ga želite koristiti u vlažnom okruženju.

**8. Upotreba**

**Sigurnost na putovanjima**

Uređaj ima sigurnost na putovanjima. Kada je sigurnost na putovanjima aktivirana, uređaj se ne može upaliti. Sigurnost na putovanjima sprečava da se uređaj slučajno upali (n.pr. u koferu). Za aktiviranje sigurnosti na putovanjima držite pritisnutu tipku on/off u trajanju od 3 sekunde. Sigurnost na putovanjima počinje sa treperi. Sada je uređaj blokiran. Ako kratko pritisnete tipku on/off dok je uređaj blokiran, na ekranu će se pokazati svjetleći simbol za sigurnost na putovanjima kao indikator da je uređaj blokiran. Za deaktiviranje sigurnosti na putovanjima ponovo držite pritisnutu tipku on/off u trajanju od 3 sekunde.

**Funkcija Direct-Drive**

Ako je baterija prazna, uređaj možete direktno koristiti na struju.

**Savjeti prije šišanja kose/podšišavanja (trimanja)**

• Oprezno koristite uređaj na mjestima gdje je koža tanja ili gdje su pregibi (npr. pazusi ili intimno područje) kako bi spriječili povrede. Pokušajte da zategnete kožu pomoću prstiju.

**Šišanje/podšišavanje (trimanje)**

Kosu možete podšišati pomoću nastavka češlja koji je podesiv po dužini ili u potpunosti ošišati bez nastavka.



* Ako želite da koristite nastavak češalj koji je podesiv po dužini, isti postavite na uređaj kako je oslikano gore.

U tu svrhu gurnite prednji dio nastavka češlja na oštricu od nehrđajućeg čelika i pritisnite zatvarače na poleđini nastavka na uređaj sve dok ne čujete i ne osjetite klik. Kod izbora dužine nastavka preporučujemo da ponajprije koristite najveću dužinu kako bi postepeno došli do željene dužine. Okrećite kotačić za podešavanje dužine na nastavku kako bi podesili željenu dužinu za šišanje. Vrijednosti na kotačiću odgovaraju dužini kose u milimetrima.

* Kako bi upalili uređaj pritisnite tipku on/off . Prikaz rada uređaja počinje za svijetli.
* Uređajem oprezno idite kroz kosu glave. Oštrica od nehrđajućeg čelika treba da je što bliže glavi.
* Uvijek šišajte manje dijelove.
* Kosu šišajte u suprotnom smjeru od rasta. Ako kosa raste u raznim smjerovima, uređaj koristite u raznim smjerovima.
* Kako bi isključili uređaj nakon korištenja, pritisnite tipku on/off . Prikaz za rad uređaja se gasi.

1. **Čišćenje i održavanje**

**Čišćenje uređaja**

****

**Upozorenje**

• Prije čišćenja, mrežni adapter uvijek isključite iz struje. Opasnost od strujnog udara!

• Prije čišćenja skinite nastavak češalj koji je podesiv po visini.

• Kučište uređaja čistite pomoću mekane krpe natopljene u toplu vodu.

• Uređaj nemojte čistiti lako zapaljivim tečnostima! Opasnost od požara!

• Uređaj nemojte čistiti u mašini za posuđe!

• Očistite oštricu od nehrđajućeg čelika nakon svake upotrebe, pošto se na njoj mogu zaglaviti dlake i na ta način ometati rad.

• Nastavak se mora u potpunosti osušiti prije nego ga stavite na uređaj.

• Ako duže vrijeme nećete koristiti uređaj, na oštricu od nehrđajućeg čelika stavite zaštitni poklopac i uređaj zajedno s nastavkom čuvate u isporučenoj torbi za čuvanje.

**Čišćenje oštrice od nehrđajućeg čelika**

Nakon upotrebe, otpušite sve preostale dlake sa nastavka i oštrice. Mokru kosu možete ukloniti i prstima.

UPOZORENJE

Pazite na oštre rubove oštrice kada uređaj čistite prstima..

Za temeljito čišćenje oštrice, istu možete isprti pod mlazom vode. U tu svrhu slijedite naredne korake:

1. Oštricu oprezno obuhvatite palcem i kažiprstom. Nakon toga, oštricu oprezno povucite prema gore.

Pazite da se kod skidanja oštrice na povrijedite na oštrim rubovima.

2. Oštricu držite tako pod tekućom vodom, da mlaz teče od unutra prema vani kroz oštricu.

3. Oštrica se mora u potpunosti osušiti prije nego se postavi na uređaj.

Uređaj čistite redovno, najkasnije kada se na ekranu pojavi simbol za održavanje i čišćenje (vidi poglavlje 6, opis simbola).

**10. Pribor i zamjenski dijelovi**

Oštrica uređaja HR 6000 se sama oštri. Oštricu iz higijenskih razloga možete naručiti na webshopu: [www.beurer-shop.de](http://www.beurer-shop.de).

**11. Odlaganje**

U interesu zaštite okoliša, uređaj nakon isteka vijeka trajanja nemojte bacati u kućno smeće. Uređaj odnesite u odgovarajuće sakupljalište u vašoj zemlji. Molimo da se pridržavate lokalnih propisa kod odlaganja ove vrste materijala. Molimo da uređaj odlažete u skladu sa Uredbom za stare električne i elektronske aparate– WEEE (Waste Electrical and Electronic Equipment). Ukoliko imate dodatnih pitanja molimo da se obratite nadležnom komunalnom poduzeću.

**Upozorenje**

Ugrađena baterija se ne može izvaditi i baciti. Opasnost od eksplozije i povreda.

Litijska baterija, koja je ugrađena u ovaj uređaj, ne smije se bacati u kućno smeće, već se mora propisno odložiti. Za više informacija o odlaganju molimo da stupite u kontakt sa ovlaštenim trgovcem ili komunalnim sakupljalištem.

Kod odlaganje treba paziti da uređaj nema bateriju. Prije odlaganja ispraznite bateriju. Uzmite uređaj i uključite Body Groomer i ostavite ga da radi sve dok se baterija ne istroši.

**NAPOMENA**

Ako pražnjenje baterije nije moguće radi defekta ili oštećenja, posavjetujte se sa Vašim sakupljalištem.

**12. Tehnički podaci**

|  |  |
| --- | --- |
| Model | HR 6000 |
| Težina | 103 g |
| Dimenzije uređaja | 17,1 x 3,8 x 3,3 cm |
| Vrsta zaštite uređaja | IPX6 |
| Ulaz uređaja | 5V  1 A |

|  |  |
| --- | --- |
| Vrsta zaštite adaptera | IP20 |
| Zaštitna klasa adaptera | II |
| Napajanje strujom | Ulaz: 100-240 V~, 50/60 Hz, 0,15 A  Izlaz: 5,0 V  1,0 A, 5,0 W |
| Prosječna efikasnost u toku rada | ≥ 73,98% |
| Potrošnja električne energije kod nultog opterećenja | ≤ 0,07 W |

|  |  |
| --- | --- |
| Baterija: Kapacitet  Nazivni napon  Oznaka tipa | 600 mAh  3,2 V  Li-lon |

Zadržavamo pravo na promjenu tehničkih podataka.

1. **Garancija/Servis**